Komelê Îslamî yê Kurdîstanî (CÎK) eşkerayîyêka nuştekîye weşanaye û vat: "Way û birayê ma yê bawermednî goreyê bawerîya ma me mecbur ê ke hetkarîye bidê merdimanê ke afetan ra semed neçare mendî. Erdlerzê Meletî û Xarpêtî de merdiman ma wefat kerd û zaf banî rijîyayî. Bi hezaran merdimî mexdur bîyî.
Keyeyê înan xera bîyî, eşyayê înan binê xirbeyan de mendî, merdimî birîndar bîyî û merdî. Coka ma hetkarî bikerê way û birayanê xo. No emrê Homayî yo. Bi nameyê Komelê Îslamî yê Kurdîstanî ma neçare yê ke na berpirsîyarîye bîyarê ca. Hem dost û embazê ma hem zî komelê ma ganî zerrî û canî ra paştî bidê na kampanya.
Hetkarîya ke do bêra adrêdayene binê kontrolê malîye yê ma de do bêra vilakerdene.
Ganî camî û wezîfedarê ma xo bi xo nê hetkarîyan nêerşawê. Hetkarîye pêro hetê merkezê ma ra do bêra dayene mexdûran.
Seba Homa ma hetkarîya merdimanê xo bikerê!
Seba Homayî ma wayîrê mexdûranê erlerzî bivejîyê!
Hetkarîye do camî û temsîlkarîyanê ma de bi bedelê fîşan do bêra komkerdene.
SPARKASSE DORTMUND
IBAN: DE85440501990131023383”
